વાત એમ છે કે અમેરિકાના ટ્રેવર અબડુડ પોતાની પત્ની રોઝને લઈને હોસ્પિટલ જઈ રહ્યાં હતા, ત્યારે જ કાર ટ્રાફિક જામમાં ફસાઈ ગઈ. એક બાજુ રોઝ પ્રસવની પીડાથી ચીસો પાડી રહી હતી અને બીજી બાજુ વાહનોની લાંબી કતાર વચ્ચે કાર ફસાઈ હતી. ગાડીનું એન્જીન બંધ હતું ત્યારે અચાનક પત્નીની ચીસો પણ બંધ થઈ ગઈ. ટ્રેવરે પાછળની સીટ પર જોયું તો પત્ની બેભાન થઈ ગઈ હતી. તે પાછળની સીટ પર ગયો ત્યારે તેણે જોયું કે બાળકનું માથું બહાર આવી ગયું હતું.